ด้วยความคิดถึงอาหารทะเลที่บ้าน เราเลยสรรหาร้านอาหารทะเลในกรุงเทพฯ ที่พอจะทดแทนกันได้ หลังจากดูรีวิวอยู่นาน เราก็ตัดสินใจเลือกร้านนี้ 'แหลมเจริญซีฟู้ด' 
สำหรับสาขาที่เราไปนั้นคือสาขา central world ร้านจะตั้งอยู่บริเวณชั้น 3 โซน B ติดฝั่ง Big C ราชดำริ อยู่ใกล้ๆ กับร้านบ้านหญิง 
เมนูที่เราสั่งมี 4 เมนู คือ
1. กุ้งอบวุ้นเส้น รสชาติถึงเครื่องเทศพวกขิง ผักชี พริกไทย กุ้งตัวใหญ่มีประมาณ 4-5 ตัว สด หวาน กินละเข้ากันกับวุ้นเส้น
2. ทอดมันกุ้ง มีทั้งหมด 5 ชิ้น ส่วนตัวเราชอบเมนูนี้นะ ชอบกินทอดมันกุ้งอยู่แล้วด้วยหละ กินกับน้ำจิ้มบ๊วยเป็นอะไรที่ตอบโจทย์สุดๆ แบบเค้าบดเนื้อกุ้งผสมกับหมูละเอียดดี
3. ปลากระพงนึ่งมะนาว เนื้อปลามีความสด รสชาติน้ำมะนาวเปรี้ยวพอดี ช่วยดับเลี่ยนได้
4. แกงเหลืองปลากระพงยอดมะพร้าว เมนูนี้สำหรับเรายังไม่ค่อยเผ็ด แต่ก็เข้าใจหละว่าแบบทำเป็นรสชาติคนภาคกลาง รวมๆ ก็ถือว่าโอเค

โดยรวมๆ แล้วสำหรับร้านนี้ถือว่าผ่านนะ รสาติพอทดแทนกันได้บ้าง แต่ราคาก็แบบแอบสูงนิดนึง นานๆ ทีกินได้ แต่ถ้ากินบ่อยๆ ก็จนนะ 55555